

INFORMASJONSHEFTE

TIL STØTTEKONTAKTEN



**Hva vil det si å være støttekontakt/fritidskontakt?**

* En som bidrar til en meningsfull hverdag og fritid for andre.
* En som kan hjelpe til med deltakelse i kultur- og fritidsaktiviteter.
* En som kan bidra til en aktiv og meningsfylt tilværelse sammen med andre.
* En som kan bidra til å inkludere personer i frivillige lag og organisasjoner.



**Hvilke tilbud kan man benytte seg av**

 **i kommunen/nærområdet?**

* Kino (Verdal)
* Bowling
* Tur løyper som 10 på topp
* Enkle fotturer som er tilrettelagt for alle
* Trønderhallen (klatring, trening, svømming)
* Biblioteket
* Falstadsenteret
* Frisbeegolf
* Åpen gård ulike steder i kommunen på sommeren
* “God sommer” aktiviteter man kan melde seg på,
* Torsbustaden med ski-løyper, aking og slalom
* Bumyra skistadion (Markabygda)





* **Kafé Verden**
* På Damskipsbrygga i Levanger kan du møte «hele» verden. På menyen står inkludering, kaffe, trivsel, grilltallerken, felleskap, verdens beste kaker og underholdning.
* Kafé Verden er en kafé som driftes av flere frivillige i Levanger, både privatpersoner og organisasjoner..
* Vårt overordna mål er at Kafé Verden skal bli**et treffsted for ALLE i Levanger**. Vi ønsker at mangfoldet i Levanger kan presentere seg på Kafé Verden, gjennom mat- og kulturopplevelser. Vi ønsker at alle skal kunne føle seg inkludert og velkommen til kafeen. Vi ønsker å tilby rimelig mat.
* Syng deg friskere (gå inn på kommunens hjemmeside og les om tilbudet)
* Stadionparken med skøytebane på vinter
* Levanger ungdomshus

Sjekk ut flere arrangementer og aktiviteter pålevanger.friskus.com

Trenger dere å låne utstyr til ulike aktiviteter, er det mulig å låne dette gratis på BUA**.** [**Gamle Kongeveg 92 A, 7604 Levanger,**](https://www.google.no/url?sa=t&rct=j&q=&esrc=s&source=web&cd=&cad=rja&uact=8&ved=2ahUKEwjHyoCioq-EAxU4QfEDHYvJDkQQ4kB6BAg5EAM&url=%2Fmaps%2Fplace%2F%2Fdata%3D!4m2!3m1!1s0x466d658b08184c67%3A0x4e646f8f1596c1e0%3Fsa%3DX%26ved%3D2ahUKEwjHyoCioq-EAxU4QfEDHYvJDkQQ4kB6BAgOEAA&usg=AOvVaw20JGvHXUseiE7O99LFtyqn&opi=89978449) **tlf: 48251266.**

**Støttekontakt/fritidskontakt for tjenestemottaker**

**under 18 år**

Du kan registrere inntil 50 km i mnd pr bruker. Kjøregodtgjørelsen beregnes ut ifra kommunens satser, og kan variere. Kjører du mer enn det, må foreldre/foresatte dekke dette etter avtale med deg som støttekontakt/fritidskontakt. Du får et tillegg på 100 kr hver mnd som kan dekke kaffe osv til deg selv.

**Støttekontakt/fritidskontakt for tjenestemottaker**

**over 18 år**

Tjenestemottaker skal dekke alle utgifter knyttet til kjøring, samt mat og drikke til støttekontakten/fritidskontakten. Dette med forbehold om at det er tjenestemottaker selv som har et ønske om bespisning. Du får et tillegg på 50 kr hver mnd som kan dekke utgifter som kaffe osv til deg selv.

**Timelister og kjøregodtgjørelse**

* 1. Gå inn på [www.levanger.kommune.no](http://www.levanger.kommune.no)
	2. søk på «støttekontakt»
	3. gå inn på lenken «Støttekontakt-fritidskontakt»
	4. Trykk på digitale timelister for støttekontakten/fritidskontakten
	5. Logg inn med bank-id og registrer bruker og timer

Registrering av kjøring gjøres på papirskjema og kan hentes og leveres på LBAS. Adresse Håkon den Godes gate 40-46



**Ledsagerbevis**

Et ledsagerbevis er et kort som utstedes til personer med en funksjonsnedsettelse som har søkt om ordningen, og som fyller vilkårene for å få ledsagerbevis. Ledsagerbeviset kan være digitalt eller et fysisk kort.

På ledsagerbeviset skal det framgå hvem som har fått innvilget ledsagerbevis (inkludert et bilde av personen), gyldighetsdato, hvilken kommune som har utstedt beviset, og hvor mange ledsagere personen har rett til å ha med seg

Ledsagerbevis kan brukes i alle kommuner som har ordningen. Eieren av ledsagerbeviset må selv undersøke om stedet hen skal besøke eller reisen hen skal på, har ordning med ledsagerbevis. Dette kan støttekontakt/fritidskontakt bistå med å undersøke. Hovedregel er at ledsager skal komme inn og være med gratis. Ledsagerbeviset gjelder bare i Norge.

Enkelte svømmehaller og noen andre arrangører krever at man har en ledsager som er over 18 år på grunn av sikkerheten.

**Kan man bruke ledsagerbevis på buss og tog?**

Dersom du reiser med ledsager og har et nasjonalt ledsagerbevis for funksjonshemmede utstedt av kommunen, gir vi 50 prosent rabatt på ordinær voksenbillett til deg som kortholder, og 50 prosent på ordinær voksenbillett til din ledsager ved tog turer. Da det gjelder buss, får ledsager 50 % rabatt på billetten. Ledsager skal dekke alle utgifter til støttekontakt knyttet til reise

**Kontaktinformasjon**

Har du spørsmål til innhold og organisering av oppdraget, ta kontakt med støttekontaktkoordinator i kommunen: Tlf 47489967

Spørsmål knyttet til lønn, kontrakt osv. kan du ta kontakt med merkantil på tlf: 47482558. Har du spørsmål og trenger veiledning knyttet til bruker/pasient kan du enten ta direkte kontakt med oppnevnt veileder eller støttekontaktkoordinator.